**แบบการเขียนเสนอผลงาน**

**การพัฒนาคุณภาพระบบงานCQ I/ Clinical CQI หรือผลงานอื่นๆ**

..........................................................................................................

**1.ชื่อผลงาน/โครงการพัฒนา**

ค้นให้พบ จบด้วยการรักษา

**2.คำสำคัญ**

 การส่งเสริมการตรวจเลือดหาเชื้อเอชไอวีโดยสมัครใจ, กลุ่มชายที่มีเพศสัมพันธ์กับชาย, กลุ่มเยาวชน

**3.สรุปผลงานโดยย่อ**

 โครงการ “ค้นให้พบ จบด้วยการรักษา” เป็นการทำงานกับกลุ่มเป้าหมายคือกลุ่มชายที่มีเพศสัมพันธ์กับชายและกลุ่มเยาวชน โดยเน้น**งานเชิงรุก**ในการให้ความรู้เรื่องโรคเอดส์ การประเมินความเสี่ยงต่อการติดเชื้อเอชไอวีและส่งเสริมการตรวจเลือดหาเชื้อเอชไอวี **งานตั้งรับ** เน้นบริการช่องทางด่วนแบบ One Stop Service ที่คลินิกพิเศษ ( ห้องเบอร์22) เพื่อรองรับบริการกลุ่มชายที่มีเพศสัมพันธ์กับชายและกลุ่มเยาวชน ที่จะมารับบริการ โดยเน้น **“ ความสะดวก รวดเร็ว และ เป็นความลับ”** จากการดำเนินการ สามารถทำให้กลุ่มเป้าหมายเข้ารับบริการเพิ่มขึ้นและสามารถค้นพบผู้ติดเชื้อเอชไอวีรายใหม่และส่งเข้ารับการรักษาคลินิกยาต้านได้ 100 %

**4. ชื่อและที่อยู่ขององค์กร**

 คลินิกพิเศษ กลุ่มงานการพยาบาล โรงพยาบาลพรหมพิราม

**5. สมาชิกทีม**

1. นายพุฒิรักษ์ รักษ์ย่อง นายแพทย์ชำนาญการ แพทย์ประจำคลินิก
2. นางวรางคณา บุบผา พยาบาลวิชาชีพชำนาญการ หัวหน้างานคลินิกพิเศษ
3. นางสาวกรรณิการ์ ทับทิม เภสัชกรชำนาญการ เภสัชกรประจำคลินิก
4. นางสาววนิดา อิงชาติเจริญพร พยาบาลวิชาชีพชำนาญการ งานห้องคลอด
5. นางปัทมา ลอยเวหา พยาบาลวิชาชีพชำนาญการ งานห้องฉุกเฉิน
6. นางพรรณนิภา วีระกิจพานิช พยาบาลวิชาชีพชำนาญการ งานผู้ป่วยนอก
7. นางสาวผกาพรรณ ชื่นชีพ พยาบาลวิชาชีพ งานผู้ป่วยใน
8. นางพนิตตา เส็งทอง พยาบาลวิชาชีพชำนาญการ งานสุขภาพจิต
9. นางณรังษี เมฆบุญส่งลาภ พยาบาลวิชาชีพชำนาญการ งานแม่และเด็ก
10. นางจุฑารัตน์ ช่วยทวี พยาบาลวิชาชีพชำนาญการ งานIC
11. นางศรีสุรีย์ สายสวาสดิ์ พยาบาลวิชาชีพชำนาญการ งานประกัน
12. นางสาววรัชญา วงษ์มะณี จพง.สาธารณสุขชุมชนชำนาญงาน PCUพรหมพิราม
13. นายกนกพล เกษแก้ว นักเทคนิคการแพทย์ ห้องปฏิบัติการ
14. **นางกัญลญารัตน์ วัชรธนากรณ์ พยาบาลวิชาชีพชำนาญการ HIV Co**

**6.เป้าหมาย**

 6.1 เพื่อเพิ่มการเข้ารับบริการการตรวจเลือดหาเชื้อเอชไอวีในกลุ่มเสี่ยงสูง( กลุ่มชายรักชาย กลุ่มเยาวชน )

 6.2 เพื่อค้นหาผู้ติดเชื้อเอชไอวีรายใหม่

**7. ปัญหาและสาเหตุโดยย่อ**

 สถานการณ์การแพร่ระบาดโรคเอดส์ของอำเภอพรหมพิรามยังมีการแพร่ระบาดอย่างต่อเนื่อง จากข้อมูลผู้ป่วยที่มารับบริการที่คลินิกยาต้านไวรัส(คลินิกฟ้าใส) พบจำนวนผู้ติดเชื้อเอชไอวีรายใหม่ ปี 2553-2555 จำนวน 42 ,35 และ 32 รายตามลำดับ จากการวิเคราะห์ข้อมูลพบว่า ผู้ป่วยส่วนใหญ่ที่เข้ารับบริการมักจะมารับการรักษาเมื่อเป็นโรคติดเชื้อฉวยโอกาส พบว่า ร้อยละ 26.19 , 20 และ 28.12 มารับการรักษาเมื่อ CD4 < 100 cell/mm3 ทำให้ผู้ป่วยต้องเสียเวลาการรักษานาน สูญเสียรายได้ เป็นภาระครอบครัวและรัฐบาลต้องสูญเสียงบประมาณในการรักษาจำนวนมาก

 ผู้ติดเชื้อเอชไอวีรายใหม่มีแนวโน้มอายุน้อยลง ในปี 2554 มีผู้ป่วยรายใหม่ที่ติดเชื้อเอชไอวีทางเพศสัมพันธ์อายุ 14 ปี ตรวจพบการติดเชื้อเอชไอวีจากการมาฝากครรภ์ จากการซักประวัติผู้ป่วยเริ่มมีเพศสัมพันธ์ครั้งแรกอายุ 12 ปี โดยไม่ใช้ถุงยางอนามัยและผ่านการมีคู่เพศสัมพันธ์มาแล้ว 3 คน ในปี 2555 มีผู้ติดเชื้อเอชไอวีรายใหม่ที่ติดเชื้อเอชไอวีทางเพศสัมพันธ์อายุ 15 ปี ตรวจพบการติดเชื้อเอชไอวีจากคดีถูกล่วงละเมิดทางเพศ จากการซักประวัติผู้ป่วยมีเพศสัมพันธ์ครั้งแรกกับแฟนโดยไม่ใช้ถุงยางอนามัย เมื่อผู้ชายไม่รับผิดชอบผู้ปกครองจึงแจ้งความดำเนินคดี นอกจากนี้ยังพบว่า ในจำนวนผู้ติดเชื้อรายใหม่ปี 2553-2555 ร้อยละ 4.87, 2.5 และ 16.66 ตามลำดับ เป็นกลุ่มชายที่มีเพศสัมพันธ์กับชาย ซึ่งถือว่าเป็นกลุ่มเสี่ยงสูงในการแพร่ระบาดการติดเชื้อเอชไอวี เนื่องจากมีพฤติกรรมการเปลี่ยนคู่นอนบ่อยและไม่ใช้ถุงยางอนามัย จากการซักประวัติข้อมูลเรื่องการเข้ารับบริการตรวจเลือดหาเชื้อเอชไอวีผู้รับบริการให้ข้อมูลว่า ไม่ต้องการมาตรวจเลือดเนื่องจากอาย รอนานและคิดว่าตนเองไม่มีความเสี่ยง จึงทำให้มีผู้ป่วยมารับบริการตรวจเลือดหาเชื้อเอชไอวีน้อย ผู้รับบริการจะมาตรวจเลือดหาเชื้อเอชไอวีเมื่อเจ็บป่วยมีอาการหรือแพทย์ผู้รักษาสั่งตรวจเลือดเท่านั้น

**8.กิจกรรมการพัฒนา**

**ระยะเวลาดำเนินการ ตุลาคม 2556 - มิถุนายน 2557**

**1.กระบวนการเพื่อการเข้าถึงบริการให้คำปรึกษาและตรวจเลือดหาเชื้อเอชไอวี**

 **1.1 กิจกรรมเชิงรุกในกลุ่มชายที่มีเพศสัมพันธ์กับชาย**

 บริการเชิงรุก มีการจัดตั้งกลุ่ม “เลดี้บอย” เพื่อเป็นสื่อกลางในการรวมกลุ่มหรือให้ข้อมูลเรื่อง

โรคเอดส์ โรคติดต่อทางเพศสัมพันธ์และการแจกถุงยางอนามัย มีการพบกลุ่มและให้ข้อมูลเชิงรุกโดยเน้นผู้รับบริการเป็นศูนย์กลาง ซึ่งสถานที่พบกลุ่มจะเป็นสถานที่ที่ผู้รับบริการสะดวก เช่น ร้านเสริมสวย ร้านอาหาร มีบริการให้คำปรึกษาและเจาะเลือดเชิงรุกตามสถานที่ที่ผู้รับบริการสะดวก มีการกระจายถุงยางอนามัยและสารหล่อลื่นตามร้านเสริมสวยที่กลุ่มชายรักชายไปรับบริการ มีการนัดฟังผลเลือด 1 สัปดาห์หลังตรวจเลือดหรือตามความสะดวกของผู้รับบริการ

 แนะนำและประชาสัมพันธ์คลินิกวัยรุ่น ( ห้องเบอร์ 22) ซึ่งมีบริการช่องทางด่วนแบบ One Stop Service ที่กลุ่มชายที่มีเพศสัมพันธ์กับชายสามารถมาขอรับคำปรึกษาเรื่องต่างๆ การตรวจเลือดหาเชื้อเอชไอวีและขอรับถุงยางอนามัย

* 1. **กิจกรรมเชิงรุกในเยาวชนทั้งในระบบและนอกระบบการศึกษา**

บริการเชิงรุกกับเยาวชนในระบบและนอกระบบการศึกษา โดยการจัดการอบรมให้ความรู้เรื่อง

โรคเอดส์ โรคติดต่อทางเพศสัมพันธ์ การประเมินความเสี่ยงต่อการติดเชื้อเอชไอวี การป้องกันและการส่งเสริมการตรวจเลือดหาเชื้อเอชไอวี โดยจะมีการเชิญชวนเจาะเลือดตรวจหาเชื้อเอชไอวีหลังการอบรมเสร็จ และนัดฟังผลเลือดอีก 1 สัปดาห์หลังการตรวจเลือด มีระบบการบอกผลเลือด 2 รูปแบบ คือ

 รูปแบบที่ 1 สำหรับเยาวชนในระบบจะนัดแจ้งผลเลือดที่โรงเรียน เป็นรายบุคคลพร้อมแจกเสื้อประชาสัมพันธ์โครงการตรวจเลือดหาเชื้อเอชไอวีฟรี

 รูปแบบที่ 2 สำหรับเยาวชนนอกระบบ จะนัดมาฟังผลเลือดที่คลินิกพิเศษ( ห้องเบอร์ 22)เป็นรายบุคคลพร้อมแจกเสื้อประชาสัมพันธ์โครงการตรวจเลือดหาเชื้อเอชไอวีฟรี โดยเน้นให้โทรมานัดเจ้าหน้าที่ล่วงหน้าเพื่อจะได้ไม่เสียเวลาในการรอรับบริการ

 แนะนำและประชาสัมพันธ์คลินิกวัยรุ่น ( ห้องเบอร์ 22) ซึ่งมีบริการช่องทางด่วนแบบ One Stop Service ที่กลุ่มเยาวชนสามารถมาขอรับคำปรึกษาเรื่องต่างๆ การตรวจเลือดหาเชื้อเอชไอวีและขอรับถุงยางอนามัย

 **1.3 กิจกรรมตั้งรับ**

 บริการตั้งรับ มีบริการช่องทางด่วนแบบ One Stop Service ที่คลินิกพิเศษ ( ห้องเบอร์22) เพื่อรองรับบริการกลุ่มชายที่มีเพศสัมพันธ์กับชายและกลุ่มเยาวชน ที่จะมารับบริการรับคำปรึกษาและเจาะเลือดตรวจหาเชื้อเอชไอวี รับคำปรึกษาเรื่องโรคติดต่อทางเพศสัมพันธ์และแจกถุงยางอนามัย โดยเน้น **“ ความสะดวก รวดเร็ว และ เป็นความลับ”**

**2.การเข้าถึงบริการยาต้านไวรัสหลังการตรวจพบการติดเชื้อเอชไอวี**

 เมื่อมีผู้มารับคำปรึกษาและตรวจเลือดหาเชื้อเอชไอวีพบผลเลือดติดเชื้อเอชไอวี จะให้ข้อมูลเรื่องการรักษาด้วยยาต้านไวรัสและส่งต่อเข้า คลินิกยาต้านไวรัส (คลินิกฟ้าใส)

**3.การเปิดเผยผลเลือดและพาคู่เพศสัมพันธ์มารับบริการตรวจเลือดหาเชื้อเอชไอวี**

 3.1 ศึกษารูปแบบการเปิดเผยสถานะการติดเชื้อเอชไอวีกับคู่เพศสัมพันธ์ ซึ่งแบ่งได้เป็น 3 แบบ

\* ผู้รับการปรึกษาเปิดเผยสถานะการติดเชื้อเอชไอวีด้วยตนเอง ( Self disclosure)

\* ผู้ให้การปรึกษาเป็นผู้เปิดเผยสถานการณ์ติดเชื้อเอชไอวี ( Provider disclosure)

\* ผู้ให้การปรึกษาและผู้รับการปรึกษาร่วมกันเปิดเผยสถานการณ์ติดเชื้อเอชไอวี

 ( Dual disclosure)

 3.2 ศึกษาแนวทางการให้การปรึกษาเพื่อส่งเสริมการเปิดเผยสถานะการติดเชื้อเอชไอวีกับคู่เพศสัมพันธ์

 \* ขั้นตอนการสร้างสัมพันธภาพ ตกลงบริการ และประเด็นปรึกษา

 \* ขั้นตอนการสำรวจและประเมินปัญหาในการเปิดเผยสถานะการติดเชื้อเอชไอวี

 \* ขั้นตอนการวางแผนเปิดเผยสถานการณ์ติดเชื้อเอชไอวีกับคู่เพศสัมพันธ์

 \* ขั้นตอนการทบทวนประเด็นปรึกษา ยุติบริการและบันทึก

**9. การวัดผลและผลของการเปลี่ยนแปลง**

**ตัวชี้วัดตามกระบวนการ**

|  |  |  |  |
| --- | --- | --- | --- |
| **ตัวชี้วัด** | **ไตรมาส1****ต.ค.-ธ.ค.56** | **ไตรมาส2****ม.ค.-มี.ค.57** | **ไตรมาส3****เม.ย.-พ.ค.57** |
| 1.จำนวนชายรักชาย และ เยาวชน ได้รับความรู้เรื่องโรคเอดส์ โรคติดต่อทางเพศสัมพันธ์ การประเมินความเสี่ยงต่อการติดเชื้อเอชไอวีและการป้องกัน - กลุ่มชายรักชายและเยาวชนชาย - เยาวชนหญิง  | 813 | 1115 | 115143 |
| 2.จำนวนชายรักชาย และ เยาวชน ได้รับคำปรึกษาและตรวจเลือดหาเชื้อเอชไอวี ( Pre-counseling) - กลุ่มชายรักชายและเยาวชนชาย - เยาวชนหญิง  | 813 | 1115 | 7275 |
| 3.จำนวนชายรักชาย และ เยาวชน ได้รับคำปรึกษาผลการตรวจเลือดหาเชื้อเอชไอวี (Post-counseling) - กลุ่มชายรักชายและเยาวชนชาย - เยาวชนหญิง  | 813 | 1115 | 5452 |
| 4.จำนวนชายรักชาย และ เยาวชน ที่มีผลเลือดติดเชื้อเอชไอวี - กลุ่มชายรักชายและเยาวชนชาย - เยาวชนหญิง  | 00 | 20 | 13 |
| 5.จำนวนชายรักชาย และ เยาวชน ที่มีผลเลือดติดเชื้อเอชไอวีเข้าสู่บริการยาต้านไวรัส (คลินิกฟ้าใส) - กลุ่มชายรักชายและเยาวชนชาย - เยาวชนหญิง  | 00 | 20 | 13 |
| 6.จำนวนชายรักชาย และ เยาวชน ที่มีผลเลือดติดเชื้อเอชไอวีได้รับคำปรึกษาเปิดเผยผลเลือดกับคู่เพศสัมพันธ์ - กลุ่มชายรักชายและเยาวชนชาย - เยาวชนหญิง  | 00 | 20 | 13 |
| 7.จำนวนชายรักชาย และ เยาวชน เปิดเผยผลเลือดกับคู่เพศสัมพันธ์และพามาตรวจเลือดหาเชื้อเอชไอวี - กลุ่มชายรักชายและเยาวชนชาย - เยาวชนหญิง  | 00 | 00 | 12 |

**10.บทเรียนที่ได้รับ**

10.1 จากการดำเนินงานถึงแม้ทาง โรงพยาบาลจะเปิดบริการ “ช่องทางด่วน”การเข้ารับบริการ พบว่ายังมีกลุ่มชายรักชาย กลุ่มเยาวชน เข้ามารับบริการน้อย (ผลงานไตรมาส 1-2) ส่วนมากจะเข้ามารับบริการเมื่อมีปัญหาสุขภาพ เช่น เป็นโรคติดต่อทางเพศสัมพันธ์ จึงมีการดำเนินงานเชิงรุกในไตรมาส 3 จึงมีกลุ่มชายรักชาย กลุ่มเยาวชน เข้ามารับบริการตรวจเลือดหาเชื้อเอชไอวีมากขึ้น

10.1 จากการดำเนินเชิงรุก มีการแจ้งผลเลือด 2 รูปแบบ พบว่า รูปแบบที่ 1 คือ การนัดแจ้งผลเลือดกับเยาวชนในระบบสามารถทำได้ 100% ส่วนรูปแบบที่ 2 เยาวชนนอกระบบมีการแจ้งผลเลือดโดยนัดมาฟังผลเลือดที่คลินิกพิเศษ สามารถแจ้งผลเลือดได้เพียง ร้อยละ 72.10 ซึ่งถ้าจะดำเนินการโครงการต่อไป ควรจะมีการปรับระบบการแจ้งผลเลือดของเยาวชนนอกระบบเป็นการนัดแจ้งผลเลือดที่สถานศึกษาของเยาวชนนอกระบบ

 10.2 การส่งเสริมการตรวจเลือดหาเชื้อเอชไอวี ควรเน้นให้ผู้รับบริการประเมินความเสี่ยงต่อการติดเชื้อเอชไอวีและควรมีสิ่งกระตุ้นในการตรวจเลือด เช่น การแจกถุงยางอนามัย แจกเสื้อประชาสัมพันธ์โครงการ

 10.3 การส่งเสริมการเปิดเผยผลเลือดกับคู่เพศสัมพันธ์ พบว่ากลุ่มชายที่มีเพศสัมพันธ์กับชายปฏิเสธที่จะบอกผลเลือดกับคู่เนื่องจากเลิกคบกันไปแล้ว โดยให้เหตุผลว่าไม่ได้ติดต่อกับคู่เพศสัมพันธ์เดิมได้ จึงควรเน้นเรื่องการป้องกันการแพร่กระจายเชื้อกับคู่เพศสัมพันธ์ใหม่

 10.4 สิ่งที่ได้เรียนรู้จากการ Post-counseling กลุ่มชายที่มีเพศสัมพันธ์กับชาย พบว่า เริ่มมีเพศสัมพันธ์ครั้งแรกอายุประมาณ 12-13 ปี โดยมีเพศสัมพันธ์กับแฟนและไม่ใช้ถุงยางอนามัย กลุ่มเยาวชนชายเริ่มมีเพศสัมพันธ์ครั้งแรกอายุประมาณ 16-17 ปี โดยมีเพศสัมพันธ์กับแฟนและไม่ใช้ถุงยางอนามัย กลุ่มเยาวชนหญิงเริ่มมีเพศสัมพันธ์ครั้งแรกอายุประมาณ 14-15 ปี โดยมีเพศสัมพันธ์กับแฟน ไม่ใช้ถุงยางอนามัยและป้องกันการตั้งครรภ์โดยการกินยาคุมฉุกเฉิน จึงควรมีการให้ความรู้เรื่องเพศศึกษาในโรงเรียนตั้งแต่ประถมปลาย เพื่อเป็นการป้องกันและควรมีการให้ความรู้เรื่องเพศอย่างต่อเนื่องและรอบด้าน

 10.5 การเปิดบริการช่องทางด่วน “แบบตั้งรับ” สำหรับกลุ่มเป้าหมายควรเน้นการประชาสัมพันธ์ให้กลุ่มเป้าหมายทราบอย่างต่อเนื่อง และควรมีแกนนำหรือจิตอาสาที่จะเป็นสื่อกลางระหว่างเจ้าหน้าที่กับกลุ่มเป้าหมาย

**11. ชื่อที่อยู่และการติดต่อกับเจ้าของผลงาน/โครงการ**

นางกัญลญารัตน์ วัชรธนากรณ์ พยาบาลวิชาชีพชำนาญการ

โรงพยาบาลพรหมพิรามอำเภอพรหมพิราม จังหวัดพิษณุโลก

 Email. Nine\_kao2@hotmail.com

 เบอร์โทร 083-1661836

………………………………………………………………………………………………………………